આપણે વાત દરેક સંબંધની લઇને બેઠાં હતાં, એટલે માત્ર સ્ત્રી-પુરૂષ સાથે જોડાયેલી વાતોને બદલે ફરી વિશાળ અર્થમાં જોઈએ તો મિત્રતાને એટલે જ કદાચ શ્રેષ્ઠ સંબંધ કહેવાય છે. કારણકે એ માત્ર આ વેવલેન્થને કારણે બને છે અને ટકે છે. તેમાં અન્ય કોઈ સામાજિક માળખાનું ફરજિયાતપણું નથી એટલે એનો આધાર જન્મ, મૃત્યુ કે લગ્નનું પ્રમાણપત્ર નથી, એ તો સ્વિચ ઓન કરો એટલે એક જ સ્ટેશન પર મેચ થાય એવું નહીં, રેડિયો જ આખો મેચ થાય, જે તમને મજા કરાવવા કટિબદ્ધ હોય.